齊豫

齊豫（粵拼：cai4 jyu6；英文：Chyi Yu；1957年10月17號—）臺中女中、臺大考古人類學系學士，美國洛杉磯加州大學人類學碩士。係臺灣歌手，佢獨特嘅唱腔同出色嘅唱功，樂迷稱之為「天籟之音」，喺1998年攞過第九屆金曲獎最佳國語女歌手，代表作有橄欖樹、欲水、夢田。近年專心習佛茹素。齊豫嘅細佬齊秦都係一位有名嘅歌手。阿爸係台灣國大代表齊濟。

經歷
1978年，以《DIAMONDS & RUST》攞到第2屆金韻獎冠軍、第一屆民謠風冠軍。首隻單曲《鄉間小路》收錄喺《民謠風》第一輯。1979年，《春天的故事》收錄喺金韻獎合輯。出第一張個人專輯《橄欖樹》。唱電影《歡顏》主題曲《歡顏》，首歌攞咗金馬獎最佳電影插曲。
1982年，出專輯《祝福》。專輯係去美國讀碩士前就錄好，攞人聲同樂隊一齊收音錄製。1983年，出專輯《你是我所有的回憶》，唱《今年湖畔會很冷》電影同主題曲，專輯攞到唱片獎。出專輯《有一個人》，攞1983年金鼎獎推薦唱片大獎。
1985年，同三毛、王新蓮製作《回聲》專輯，重同潘越雲一齊唱，呢張專輯令國內同海外有經典話題，呢次合作令「齊豫&三毛」印象好深，「齊豫」兩字亦係三毛書中最多次提及嘅歌手，呢個絕妙組合隨住三毛過世而成為絕響。同臺、港、新、馬等六十幾位歌手一齊《明天會更好》。1986年，整張國榮國語專輯《英雄本色當年情》。1987年，去新加坡整並唱個人第一張英文專輯《STORIES》，喺臺灣出咗一個月內就賣咗十六萬張。《STORIES》出咗一個星期就蟬聯香港英文排行榜冠軍。唱《讓他自由》，收錄喺《快樂天堂》專輯入面。
1988年，出第二張英文專輯《WHOEVER FINDS THIS，I LOVE YOU》。第一張同第二張英文專輯分別喺臺、港、星馬當期賣到十四白金，創咗中文歌手出版英文專輯銷售最高紀錄。去泰北邊區錄電視專輯「人間低語」。唱電影《怨女》主題曲。唱《窗外有藍天》，為心臟病幼童籌募基金。第三張英文專輯《PARADISE BIRD》同國語專輯《有沒有這種說法》一齊出。
1990年，去美國錄第四張英文專輯。唱電影《衣錦還鄉》主題曲《船歌》。《船歌》攞香港電影金像獎提名入圍。出英文專輯《WHERE HAVE ALL THE FLOWER GONE》。1992年，唱唯一嘅臺語歌《聽歌的人》，收錄喺《滾石第一流台灣歌十二王牌大車拼》專輯入面。1993年，齊豫去莫斯科錄英文專輯《藏愛的女人》，同俄羅斯交響樂團一齊演出，專輯重攞到中時最佳年度專輯大獎。
1994年，齊豫出中英文自傳《敢愛》、《敢夢》。做周華健「風雨無阻」演唱會特別嘉賓。做蘇慧倫《就要愛了嗎》專輯製作人之一。參加香港電台大型公益活動「行動抗愛滋」。唱「預防街頭游童」公益活動廣告主題曲《讓愛回來》。唱《最想念你》，收錄喺《祝你愉快-致家駒》專輯入面。1995年，喺周華健《愛相隨》專輯合唱《天下有情人》，首歌粵語版本《神話·情話》並攞香港年度勁歌金曲對唱情歌大獎。
1996年，出第六張英文專輯《TEARS》。1997年，成為做「世界展望會」1997年飢餓大使，代表台灣亞洲去非洲探難民。等咗9年，1997最新中文專輯《駱駝．飛鳥．魚》12月9號喺全球出。喺細佬齊秦首張英文專輯《LONGER》跨刀合作對唱《Windflowers》，仲拍音樂錄影帶。
1998年，唱電影《天浴》主題曲《欲水》，入圍柏林影展「電影音樂」獎。中文專輯《駱駝．飛鳥．魚》嘅歌《幸福》，攞到中國音樂人交流協會「年度十大最佳單曲」。中文專輯《駱駝．飛鳥．魚》入圍第九屆金曲獎「最佳專輯製作人」、「最佳作詞」（哭泣的駱駝&飛鳥與魚），「最佳國語女演唱人」四個獎。
攞到第九屆金曲獎「最佳國語女演唱人」大獎。　
榮獲「1998VOGUE年度時尚藝人」兩項時尚大獎，歐美國際時尚大師代表「優雅」精神嘅時尚之王KARL LAGERFELD、創造女性魅力嘅「性感」大師HERV'E L'EGER同時推選肯定。
受邀參加齊秦中國西南巡迴演唱會特別嘉賓，並同時應邀赴西藏舉辦演唱會
1999年，唱電影《天浴》主題曲《欲水》，攞金馬獎最佳電影主題曲。《飛鳥與魚》音樂錄影帶攞「華人衛視音樂台」年度影音大獎。參加「果陀劇場」年度歌舞劇《東方搖滾仲夏夜》演出「仙后」一角。同齊秦去馬來西亞雪頂高原舉辦大型演唱。出個人第七張英文專輯《C'est La Vie》。做齊秦新加坡「齊秦世紀末搖滾情歌演唱會」特別嘉賓。
2000年，主持中廣音樂網WaveRadio《音樂加油站》節目做馬來西亞世界展望會「愛心大使」。專訪嚟臺灣做專輯宣傳嘅愛爾蘭歌手 Enya，東西兩大美聲天后會面。2001年，做「Celti c居爾特音樂講座」主講人。去馬來西亞，參加「飢餓三十」公益活動。參加援助中國東北孤兒院嘅慈善系列活動演出。7月1號做艾斯卡爾喺中國新疆烏魯木齊搞嘅3000人超大歌迷會嘅特別嘉賓。8月12號、9月1號做羅大佑中國巡迴演唱會南京、深圳場嘅特別嘉賓。
2002年，參加「校園民歌的故事」演唱會，演唱《菊嘆》、《你是我所有的回憶》，並同胡德夫合唱《鄉愁四韻》；同蔡琴、官靈芝合辦「一場巨匯」演唱會，巡迴台北、台中、台南、高雄共7場，演唱《Somewhere》、《All I Ask Of You》等百老匯名曲。9月20號、21號喺香港紅磡體育館舉辦出道23年嚟首次個人演唱會「音樂難得有奇遇」，特別嘉賓李宗盛、周華健。12月31號做羅大佑北京「圍爐音樂會」歲末演唱會特別嘉賓。
2003年，3月21號做齊秦北京工人體育場「春分演唱會」嘅特別嘉賓。出香港演唱會 Live 專輯《齊豫最新錄音專輯-齊豫/The Unheard Of Chyi》。喺張藝謀執導嘅山水實景歌劇《印象-劉三姐》入面唱《多謝了》、《藤纏樹》、《蝶戀花》。做國際飲水資源保護組織 IFPDW 同中華環境保護基金會合作啟動嘅「愛一滴水就是愛全世界」大型公益活動嘅形象大使。12月27號、28號喺台北國際會議中心舉辦喺臺灣嘅首次個人演唱會「回憶那段詩與歌的奇遇」，導演郭子，特別嘉賓張艾嘉。
2004年，出佛歌專輯《順心-因此更美麗》、《安心-發現了勇氣》、《快樂行-所以變快樂》。喺張艾嘉執導嘅電影《20，30，40》入面友情客串。5月22號、29號同潘越雲一齊做羅大佑台灣巡迴演唱會新竹、臺中場嘅特別嘉賓。12月3號喺北京首都體育館舉辦中國演唱會第一場「齊家歡」，12月10號喺上海大舞台舉辦中國演唱會第二場「真情年輪」，導演郭子，特別嘉賓齊秦。
2006年3月29號出《佛心》佛歌專輯。2009年5月8號、9號喺香港文化中心同香港中樂團一齊搞「母親節音樂會」。11月28號、29號喺北京展覽館舉辦「齊豫·無界」演唱會。2010年3月12號出英文專輯《The Voice》集合咗聖誕歌曲，基督教，流行同英文舊歌為主嘅英文專輯。
2011年9月15號出第九張個人英文專輯《Over The Cloud》呢張專輯延續 The Voice 大拼盤嘅格式，集合咗聖誕歌曲，基督教會讚美詩，流行，鄉村同英文舊歌嘅專輯，滿足各階層嘅聽眾。雖然編曲明顯冇滾石時期嘅英文專輯豐富，但佢喺呢張專輯嘅演繹好好，高音部份冇年青時般高亢，不過喺演唱技巧上嘅純熟已經可以彌補聲線上嘅變化。12月27號出第三張佛曲專輯《佛子行三十七誦》，專輯只有兩首歌，齊豫以全新創作搭配《佛子行三十七誦》經文，仲有結他安靜版、悠揚大氣版唔同編曲。

專輯
1982 祝福 (呢本專輯所有曲目係李泰祥創作) ，後嚟「友善的狗」出個陣改名做「天使之詩」，其中「春天的浮雕」同「星」就係翻唱自香港歌手葉蒨文首張專輯《春天的浮雕》嘅作品。初版嘅卡帶上重有一首歌，擁抱旭日（或「你我擁抱的旭日」），並冇收錄喺黑膠LP同CD入面，後嚟剩係喺李泰祥音樂經典-獨唱出現．合唱曲精選輯（1994年4月出版）入面。
1983 你是我所有的回憶（呢本專輯所有曲目由李泰祥創作）
1984 有一個人（呢本專輯所有曲目由李泰祥創作）
1987 Stories（首張英文專輯）
1988 Whoever Finds This I Love You（誰撿到這張紙條 我愛你）（第2張英文專輯）
(*音樂錄影帶拍攝於新加坡、馬來西亞同泰國)
1988 Paradise Bird（第3張英文專輯）
1988 有沒有這種說法
1990 花兒不見了（Where Have All the Flowers Gone）（第4張英文專輯）
1993 藏愛的女人（Love of My Life）（第5張英文專輯）
1994 齊豫中文個人聲音自傳——敢愛 (Chyi's Voice Biography 1978~1990)
1994 齊豫英文個人聲音自傳——敢夢 (Chyi's Voice Biography 1978~1990)
1996 Chyi's Tears（第6張英文專輯）
1998 天浴 - 慾水 Whispering Steppes (電影《慾水》原聲大碟)
1999 C'est La Vie（第7張英文專輯）
2003 The Unheard of Chyi（演唱會專輯）
CD 1
CD 2
BONUS CD
2003 印象·劉三姐 歌 - 籐纏樹 多謝了（大陸出版專輯之歌曲）
2004 唱經給你聽[壹] -- 順心: 因此更美麗 (Beauty Unveiled)
2004 唱經給你聽[貳] -- 安心: 發現了勇氣（Courage Uncovered）
2004 唱經給你聽[叄] -- 快樂行: 所以變快樂（Blissfully Happy）
(*號歌曲為本系列專輯一、二版本同名歌曲之短版)
2006 唱經給你聽之四·佛心 (Heart)
2010年《The Voice》（第8張英文專輯）
2011年 雲端（Over the Cloud）（第9張英文專輯）
2011 佛子行————三十七誦 (The 37 Teachings of Buddha)

《歌手2019》
2019年1月，加盟湖南衛視《歌手2019》、為首發歌手，3月8號喺芒果V基金成立齊豫公益金成立，喺4月12號未能晉級總決賽第二輪。